09/09/2009 | Administración LocalMunicipal
A Laracha
Notificación da Lei 3/2007, de 9 de abril, de prevención e defensa contra os incendios forestais de Galicia

Sendo descoñecidos os domicilios dos interesados nos expedientes de limpeza de fincas para a prevención de incendios forestais, segundo dispón o artigo 59.5 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común, procédese a súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento dos interesados a quen debe servir de notificación, informándolles do seguente: RESOLUCIÓN DA ALCALDÍA.- A instancia do Servizo de Prevención e Defensa contra Incendios Forestais compróbase que nas propiedades que se dirán, atópanse en mal estado de limpeza e conservación, con abundante maleza, e plantacións de diferentes especies árboreas a pouca distancia dos lindeiros e/ou vivendas existentes. Sendo un deber legal a conservación dos terreos polos propietarios nas condicións sinaladas no artigo 9 da Lei 9/2002, de 30 de decembro, de Ordenación Urbanística e Protección do Medio Rural de Galicia, de conformidade co establecido no artigo 199 do mesmo texto legal. Vistos os artigos 3.3, 7, 20 a 23.1 e a Disposición Transitoria Terceira e Cuarta da Lei 3/2007, de 9 de abril, de prevención e defensa contra os incendios forestais de Galicia (LPDCIF) e o Decreto 105/2006, do 22 de xuño, polo que se regulan medidas relativas á prevención de incendios forestais, á protección de asentamentos no medio rural e á regulación de aproveitamentos e repoboacións forestais. Visto o artigo 4 da Ordenanza Municipal Reguladora de Plantacións Forestais, Depósito, Carga e Transporte de Madeira de Tala, aprobada polo Pleno da Corporación en sesión de data 13 de maio de 2004 e publicada no B. O. P. nº 166 de 21 de xullo de 2.004, no que se establece que “as novas plantacións do xénero de eucalipto únicamente serán autorizadas nos ámbitos de solo rústico de protección forestal ou de monte”. Sendo descoñecidos os domicilios dos propietarios que figuran nos expedientes, en uso das facultades que me confire a lexislación sinalada e o art.21.1 n) da Lei 7/1985, de 2 de abril, reguladora das bases do réxime local, a Lei 9/2002, de 30 de decembro, de Ordenación Urbanística e Protección do Medio Rural de Galicia e a Lei 3/2007, de 9 de abril, de prevención e defensa contra os incendios forestais de Galicia, RESOLVO: PRIMEIRO.- Requerir aos propietarios que se relacionan a continuación e segundo o previsto no artigo 22.1 da Lei 3/2007, de 9 de abril, para que no prazo de quince días naturais procedan a xestionar a biomasa vexetal, advertíndolle de que no caso de incumprimento e, de acordo co artigo 22.2 e 24.5 da Lei 3/2007, de 9 de abril, o Concello procederá á execución forzosa mediante a execución subsidiaria da mesma a costa do obrigado, todo elo sen prexuízo da apertura, no seu caso, do oportuno expediente sancionador: · María Castiñeiras Vázquez, parcela 31 do Polígono 147 do Catastro de Rústica, solo de núcleo rural, no lugar de Ribela-Vilaño. SEGUNDO.- Requerir aos interesados para que procedan a adecuar as plantacións existentes ao sinalado na disposición transitoria cuarta e no artigo 21 da Lei 3/2007, de 9 de abril e no Decreto 105/2006, do 22 de xuño, polo que se regulan medidas relativas á prevención de incendios forestais, á protección de asentamentos no medio rural e á regulación de aproveitamentos e repoboacións forestais e na que se dispón que antes do 17 de abril, a dita plantación, deberá estar adaptada conforme ás citadas leis. Así mesmo infórmaselles de que as novas plantacións do xénero de eucalipto únicamente serán autorizadas nos ámbitos de solo rústico de protección forestal ou de monte, segundo o artigo 4.1 da Ordenanza Municipal Reguladora de Plantacións Forestais, Depósito, Carga e Transporte de Madeira de Tala. TERCEIRO.- Publicar a presente Resolución no Boletin Oficial da Provincia da Coruña e no Taboleiro de Anuncios do Concello segundo dispón o artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, con ofrecemento dos recursos que en Dereito procedan. Contra esta Resolución poderase interpoñer recurso contencioso-administrativo ante o Xulgado do Contencioso Administrativo, no prazo de dous meses, contados a partir do día seguinte da notificación da presente resolución (artigos 8 e 46 da Lei 29/1998, do 13 de xullo reguladora da xurisdicción contencioso-administrativa). Así mesmo, e con carácter previo á interposición do recurso contencioso administrativo poderase interpoñer, con carácter potestativo, recurso de reposición ante o propio órgano que dictou o acordo, no prazo dun mes, en cuxo caso, o prazo para a presentación do recurso contencioso-administrativo empezará a contarse desde a notificación da resolución desestimatoria, se fora expresa, ou despois da súa desestimación tácita, que se producirá si, no prazo dun mes, non se resolve o recurso de reposición interposto (Lei 4/1999, do 13 de xaneiro pola que se modifica a Lei 30/1992 de réximen xurídico das administracións públicas e do procedemento administrativo común). Igualmente advírtese a posibilidade de interposición de calquera outro recurso que estime pertinente. A Laracha, 01 de setembro de 2009 O alcalde José Manuel López Varela